58 C. PLINII HIST. NAT. LIB. XXX. 



et cum amylo, vel tragacantha. Incussos articulos aranei 



telae commodissime curant. Sunt qui cinere earum uti 



ma lin t , sicut fimi columbini cinere, cum polenta et vino 



albo. 



Articulis luxatis praesentaneum est sevum pecudis 

 cum cinere e capillo mulierum. Pernionibus quoque im- 

 ponitur sevum pecudum cum alumine : canini capitis 

 cinis, aut fimi murini. Quod si pura sint, ulcra cera 

 addita ad cicatricem perducunt : vel glirium crematorum 

 favilla ex oleo : item mris silvatici cum melle : vermium 

 quoque terrenorum cum oleo vetere : et cochleae, quae 

 nudae inveniuntur. Ulcra omnia pedum sanat cinis 

 earum, quae vivae combustae sint : fimi gallinarum cinis 

 exulcerationes , columbini fimi ex oleo. Adtritus etiam 

 calceamentorum , veteris soleae crematae cinis, agninus 

 pulmo et arietis sanat. Dentis caballini contusi farina 

 privatim subluviem. Lacertae viridis sanguis subtritus, 

 et hominum et jumentorum pedes sublitus sanat. Clavos 

 pedum urin muli mulaeve cum luto suo illita : fimum 

 ovium. Jecur lacertae viridis, vel sanguis flocco imposi- 

 tus. Vermes terreni ex oleo : stellionis caput cum viticis 

 pari modo tritum ex oleo : fimum columbinum decoctum 

 ex aceto. Verrucas vero omnium generum urina canis 

 recens cum suo luto illita : fimi canini cinis cum cera : 



